
REFERAT
privind suplimentarea contribuţiei financiare cu titlu de cotizaţie anuală, din partea Municipiului Timişoara pentru clubul sportiv"Rugby Club Municipal Universitatea de Vest Timişoara"
Prin Hotararea Consiliului Local al Municipiului Timisoara nr. 30 / 28.01.2014  s-a aprobat o contributie financiara cu titlu de cotizatie pe anul 2014, din partea Municipiului Timisoara, pentru clubul sportiv "Rugby Club Municipal Universitatea de Vest Timişoara" în suma de 3.000.000 lei, din bugetul local,  din capitolul 67.02. "Cultură, recreere şi religie", (67.02.05."Servicii recreative si sportive").
Prin Hotararea Consiliului Local al Municipiului Timisoara nr. 617 / 09.12.2014  
s-a aprobat suplimentarea contributie financiare cu titlu de cotizaţie pe anul 2014, din partea Municipiului Timişoara, pentru clubul sportiv "Rugby Club Municipal Universitatea de Vest Timişoara", in suma de 100.000  lei, din bugetul local,  din capitolul 67.02. "Cultură, recreere şi religie", (67.02.05."Servicii recreative si sportive").

Prin adresa cu nr. SC2014-032644/04.12.2014, clubul sportiv "Rugby Club Municipal Universitatea de Vest Timişoara" a solicitat suplimentarea cotizaţiei  pentru anul bugetar 2014 cu suma de 200.000 lei, necesara pentru acoperirea cheltuielilor activitatii sportive pe anul 2014, avand scopul de a promova rugby-ul românesc în general şi rugby-ul timişorean în special şi de a aduce rezultate bune şi foarte bune în toate competiţiile sportive la care participă. 
Mentionam ca in anul sportiv 2014 echipa de rugby seniori Rugby Club Municipal MVT Universitatea de Vest Timişoara a obtinut din nou rezultate sportive de exceptie, respective castigarea Cupei Romaniei si medalia de bronz in Superliga Nationala.Pentru aceste performante propunem premierea lotului sportiv al echipei cu suma de 80.000 lei, conform normativelor sportive in vigoare-HG nr.1447/2007, completata cu HG nr.888/2013.
Prin adresa cu nr. SC2014-031978/27.11.2014, se comunică rezultatele echipelor componente ale clubului sportiv "Rugby Club Municipal Universitatea de Vest Timişoara", precum şi componenţa lotului echipelor de Seniori şi Juniori U18.
Având în vedere cele de mai sus 
Propunem:
Emiterea  unei  Hotărâri de Consiliul Local prin care să se aprobe suplimentarea contribuţiei financiare cu titlu de cotizatie pe anul 2014, din partea Municipiului Timisoara, pentru clubul sportiv "Rugby Club Municipal Universitatea de Vest Timişoara", cu suma de 180.000 lei, din bugetul local,  din capitolul 67.02. "Cultură, recreere şi religie", (67.02.05."Servicii recreative si sportive"), cotizaţia anuală totală devenind 3.280.000 lei.
Suma de 180.000 lei se compune din:

-valoarea suplimentara de 100.000 lei rezultata din solicitarea asociatiei sportive privind necesarul de cheltuieli pe activitate sportiva de 200.000 lei, intrucat prin HCLnr. 617 / 09.12.2014  s-a aprobat doar suma de 100.000 lei. 

-diferenta de 80.000 lei este pentru acoperirea fondului de premiere.

Asigurarea sumei suplimentare de 180.000 lei va fi asigurată prin rectificarea bugetului local propusă pentru şedinţa de plen a CLT din data de 19.12.2014. În acest sens, Direcţia Instituţii Şcolare, Medicale, Sportive şi Culturale a transmis Direcţiei Economice nota de fundamentare cu nr.SC2014-32616/04.12.2014, privind propunerea suplimentării finanţării activităţii sportive din bugetul local. 
Proiectul de hotărâre pentru suplimentarea cotizaţiei va fi  supus aprobării în şedinţa de plen a CLT, în care se va supune aprobării rectificarea bugetului local, plata va fi conditionata
de aprobarea rectificarii bugetului local. 
VICEPRIMAR,                                       SECRETAR,
Dan Diaconu                                            Ioan Cojocari
           Director Direcţia Economică,                    Pentru Director ,

           Smaranda Haracicu                                    Ioan Mihai  Costa

                             Biroul Baze Sportive,

                                                           Avizat Juridic,

